**Kære forældre i 4. klasse**

Vi skal i det næste stykke tid arbejde med kapitlet Statistik og sandsynlighed. Eleverne skal i denne periode lære om:

* **Tabeller og diagrammer.** Aflæse, tegne og fortolke forskellige tabeller og diagrammer.
* **Gennemsnit.** Finde gennemsnit ved ligelig fordeling af genstande og værdier (fx penge).
* **Kombinatorik**. Illustrere og beregne antallet af kombinationer med udgangspunkt i tælletræer.
* **Chance.** Vurdere og finde sandsynligheden i forskellige spilsituationer.
* **Regnehistorier.** Løse tekstopgaver med ovenstående faglige områder.

Nedenstående aktiviteter/spil kan med fordel laves igen derhjemme, når børnene har arbejdet med dem i skolen.

**Aktiviteter og spil fra bogen:**

|  |  |  |
| --- | --- | --- |
| Side 64 | opgave 12 | **Undersøgelse af armstrækninger**. Brug familiemedlemmer og naboer. Lav evt. andre øvelser som mavebøjninger, englehop, sjipning. |
| Side 65  | opgave 15 | **Lav undersøgelser**. Spørg familie og naboer. |
| Side 68 | opgave 23 | **Eksperimenter med centikuber**. Brug tusser, glaskugler, Legoklodser i stedet for centikuber. |

**Andre aktiviteter:**

**Tabel- og diagramjagt**. Gå på jagt på nettet, i aviser, ugeblade og reklamer efter tabeller og diagrammer og lav spørgsmål og svar til.

**Find gennemsnittet**. Find 2-4 tal eller lav 2-4 bunker af genstande eller penge, som barnet skal finde gennemsnittet af. Det er vigtigt, at svaret bliver et helt tal.

**Tegn tælletræer.** Find situationer fra hverdagen, hvor der skal vælges ”både/og” - fx ”både 2 kasketter, 3 trøjer, 2 shorts”, ”både 3 forretter, 3 hovedretter og 2 desserter”. Tegn tælletræer (se side 66 i elevbogen) og find antallet af kombinationsmuligheder.

**Eksperiment**. Find små eksperimenter, som kan undersøges – fx kast med en tændstikæske, sko, kapsel. Skriv udfaldsrummet (se grå boks på side 68 i elevbogen), kast fx 50 gange og noter udfaldene. Tegn evt. et diagram, der viser udfaldene.

God fornøjelse og med venlig hilsen

Skriv dit navn her...